**Ministru kabineta rīkojuma projekta**

**“Grozījums Ministru kabineta 2013.gada 31.oktobra rīkojumā Nr.508 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanu”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2014.gada 10.novembra ārkārtas sēdes protokollēmumā (prot.Nr.61 28.§, 15.punkts) Izglītības un zinātnes ministrijai (turpmāk – ministrija) dotā uzdevuma izpilde.
2. Jautājuma saistība ar ministrijas iesniegtajiem priekšlikumiem likumprojektam “Par valsts budžetu 2015.gadam” un likumprojektam “Par vidēja termiņa budžeta ietvaru 2015., 2016. un 2017.gadam”.
3. Nepieciešamība bez papildus valsts budžeta līdzekļu piešķiršanas ministrijas valsts budžeta programmas 09.00.00 “Sports” 2015.gada bāzes izdevumu ietvaros nodrošināt valsts funkciju sporta nozarē izpildi nemainīgā līmenī salīdzinājumā ar 2014.gadu, kā arī īstenot citus Ministru kabineta 2014.gada 10.novembra ārkārtas sēdē apstiprinātos (prot.Nr.61 28.§, 14.punkts) sporta nozares prioritāros pasākumus.
4. Nepieciešamība nodrošināt Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta (turpmāk – Projekts) īstenošanai 2015.gadā plānoto piešķiramo līdzekļu apmēra atbilstību 2015.gadā faktiski paredzēto līdzekļu apmēram.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā faktu, ka ministrijas 2015.gada valsts budžeta programmas 09.00.00 “Sports” bāzes izdevumi tika noteikti par 3`624`302 *euro* mazāki nekā likumā “Par valsts budžetu 2014.gadam”, kā arī, ņemot vērā Ministru kabineta 2014.gada 14.oktobra sēdē dotos uzdevumus (prot.Nr. 55 63.§, 3., 4. un 5.punkts), ministrija organizēja vairākas tikšanās ar nozīmīgākajiem sporta nozares sociālajiem partneriem (biedrību “Latvijas Olimpiskā komiteja”, biedrību “Latvijas Sporta federāciju padome”, biedrību “Latvijas Sporta izglītības iestāžu Direktoru padome” un biedrību “Latvijas Komandu sporta spēļu asociācija”), kurās kopīgi ar sporta nozares pārstāvjiem izvērtēja iespējamos risinājuma variantus, lai ministrijas 2015.gada valsts budžeta programmas 09.00.00 “Sports” bāzes izdevumu ietvaros nodrošinātu valsts funkciju sporta nozarē izpildi nemainīgā līmenī salīdzinājumā ar 2014.gadu, kā arī izvērtētu citu sporta nozarē pieteikto jauno politikas iniciatīvu īstenošanas iespējas bez papildus valsts budžeta līdzekļu piešķiršanas. Izvērtējot sporta nozares 2015.gada prioritātes, tika pieņemts lēmums atteikties no vēl nekonkretizētu sporta infrastruktūras projektu īstenošanas, kā arī par 15% samazināt budžeta bāzē valsts nozīmes sporta infrastruktūras attīstības projektu īstenošanai jau paredzētos līdzekļus (īstenota pieeja – “No sporta bāzēm uz cilvēkiem”), lai novirzītu līdzekļus (1) valsts funkciju sporta nozarē izpildes nodrošināšanai nemainīgā līmenī salīdzinājumā ar 2014.gadu, (2) 100% valsts līdzfinansējumu profesionālās ievirzes sporta izglītības programmu īstenošanā nodarbināto sporta treneru darba samaksai atjaunošanai ar 2015.gada 1.septembri, kā arī (3) citiem 2015.gada sporta nozares budžeta prioritāriem mērķiem. Iepriekšminēto diskusiju rezultātā tika sagatavots un ar ministrijas 2014.gada 28.oktobra vēstuli Nr.01-10/5120 Finanšu ministrijā iesniegts priekšlikums par iekšējo līdzekļu pārdali. Šo priekšlikumu atbalstīja arī iepriekšminētie sporta nozares sociālie partneri (2014.gada 27.oktobra vēstule Nr.207).Šie priekšlikumi tika atbalstīti arī Ministru kabineta 2014.gada 10.novembra ārkārtas sēdē (prot.Nr.61 28.§, 14.punkts), vienlaikus uzdodot (prot.Nr.61 28.§, 15.punkts) ministrijai sagatavot un iesniegt izskatīšanai Ministru kabinetā attiecīgus grozījumus Ministru kabineta rīkojumos, lai nodrošinātu valsts nozīmes sporta infrastruktūras attīstības projektiem 2015.gadā plānoto piešķiramo līdzekļu apmēra atbilstību 2015.gadā faktiski paredzēto līdzekļu apmēram.  Viens no valsts nozīmes sporta infrastruktūras attīstības projektiem, kuriem paredzēts samazināt finansējumu, ir Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekts. Saskaņā ar Ministru kabineta 2013.gada 31.oktobra rīkojuma Nr.508 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanu” 2.2.apakšpunktu Projekta īstenošanai 2015.gadā paredzēti 3`104`180 *euro*. Piemērojot 15% (465`627 *euro*) samazinājumu, Projekta īstenošanai 2015.gadā plānots piešķirt 2`638`553 *euro*. Projekta īstenošanai 2016.gadā plānoto finansējumu (1`093`868 *euro*) nav plānots samazināt. Ievērojot minēto, ministrija ir izstrādājusi Ministru kabineta rīkojuma projektu “Grozījums Ministru kabineta 2013.gada 31.oktobra rīkojumā Nr.508 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanu””.  |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja ministrija. Priekšlikumi, kuri ietverti Ministru kabineta rīkojumā, pārrunāti ar šīs anotācijas I sadaļas 2.punktā minētajiem sporta nozares sociālajiem partneriem. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar iekšējo līdzekļu pārdali valsts budžeta programmai 09.00.00 “Sports” noteikto 2015.gada bāzes izdevumu ietvaros, iekšējās pārdales rezultātā 2015.gada valsts budžeta programmas 09.00.00 “Sports” izdevumi nemainās. Projekta īstenošanai 2015.gada valsts budžeta programmas 09.00.00 “Sports” apakšprogrammā 09.10.00 “Murjāņu sporta ģimnāzija” paredzētie līdzekļi kapitālajiem izdevumiem samazināsies par 465 627 *euro*, bet, veicot līdzekļu (gan minēto 465 627 *euro*, gan citu valsts budžeta programmas 09.00.00 “Sports” līdzekļu) iekšējo pārdali starp valsts budžeta programmas 09.00.00 “Sports” apakšprogrammām, par 96 382 *euro* tiks palielināti Murjāņu sporta ģimnāzijas darbības nodrošināšanai nepieciešamajām precēm un pakalpojumiem 2015.-2017.gadam un turpmāk paredzētie valsts budžeta līdzekļi, lai nodrošinātu:1. ar 2014.gadā palielinātajām audzēkņu ēdināšanas izmaksām saistītos izdevumus;
2. ar 2014.gadā papildus iegādāto transportlīdzekļu uzturēšanu saistītos izdevumus;
3. papildus finansējumu apkures izdevumiem, lai neveidotos parādi (kādi prognozējami 2014.gadā);
4. Murjāņu sporta ģimnāzijas darbībai nepieciešamā sporta inventāra un aprīkojuma iegādei;
5. ar mācību – treniņu darbu saistīto izdevumu (t.sk. ārvalstīs) palielināšanai.

 Salīdzinot ar valsts budžeta programmas 09.00.00 “Sports” apakšprogrammas 09.10.00 “Murjāņu sporta ģimnāzija” 2015.gada bāzes izdevumiem, kopējais finansējums samazināsies par 369`245 *euro* (465 627 *euro* – 96 382 *euro*). Projekta īstenošanai 2016.gadā plānotais finansējums (1`093`868 *euro*) netiek samazināts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pielikumā pievienots apkopojums par valsts nozīmes sporta infrastruktūras attīstības projektu īstenošanai 2014.-2018.gadam paredzētajiem valsts budžeta līdzekļiem un sagatavotajiem priekšlikumiem līdzekļu samazinājumam. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāra vietnieks –

Nodrošinājuma un finanšu

departamenta direktors,

valsts sekretāra pienākumu izpildītājs Elmārs Martinsons

21.11.2014. 08:30

1094

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv